CELEX: 32005R1147
Language: sl
Date: 2005-07-15 00:00:00
Title: Uredba Komisije (ES) št. 1147/2005 z dne 15. julija 2005 o prepovedi ribolova na prave peščenke z nekaterimi ribolovnimi orodji v Severnem morju in Skagerraku

16.7.2005   
            
            
               SL
            
            
               Uradni list Evropske unije
            
            
               L 185/19
            
         
      UREDBA KOMISIJE (ES) št. 1147/2005
   z dne 15. julija 2005
   o prepovedi ribolova na prave peščenke z nekaterimi ribolovnimi orodji v Severnem morju in Skagerraku
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 27/2005 z dne 22. decembra 2004 o določitvi ribolovnih možnosti za leto 2005 in s tem povezanih pogojev za nekatere staleže rib in skupine staležev rib, ki se uporabljajo v vodah Skupnosti in za plovila Skupnosti v vodah, kjer so potrebne omejitve ulova (1), in zlasti člena 12(6) Uredbe,
   ob upoštevanju naslednjega:
   
               (1)
            
            
               Ribolovni napor Skupnosti za plovila, ki lovijo pravo peščenko v Severnem morju in Skagerraku, je začasno določen v Prilogi V k Uredbi (ES) št. 27/2005.
            
         
               (2)
            
            
               V skladu s točko 6(c) te priloge Komisija na podlagi mnenja Znanstvenega, tehničnega in ekonomskega odbora za ribištvo (STECF) ponovno pregleda ribolovni napor za leto 2005 o velikosti razreda prave peščenke v Severnem morju v letu 2004. Če STECF oceni, da je razred prave peščenke v Severnem morju v letu 2004 pod 300 000 milijonov primerkov v starosti 0, se ribolov s pridneno vlečno mrežo, potegalko ali podobnim vlečnim orodjem z velikostjo mrežnega očesa, manjšo od 16 mm, v preostalem delu leta 2005 prepove.
            
         
               (3)
            
            
               STECF je ocenil velikost razreda v letu 2004 na 150 000 milijonov primerkov v starosti 0.
            
         
               (4)
            
            
               Če je ocena STECF za razred prave peščenke v Severnem morju v letu 2004 pod mejo 300 000 milijonov primerkov v starosti 0, je treba v preostalem delu leta 2005 ribolov prepovedati –
            
         SPREJELA NASLEDNJO UREDBO:
   Člen 1
   Ribolov na prave peščenke v Severnem morju in Skagerraku (podrazdelki ICES IIa, IIIa in podobmočje IV) (2) s pridneno vlečno mrežo, potegalko ali podobnim vlečnim orodjem z velikostjo mrežnega očesa, manjšo od 16 mm, se prepove od datuma začetka veljavnosti iz člena 2 do 31. decembra 2005.
   Člen 2
   Ta uredba začne veljati tretji dan po objavi v Uradnem listu Evropske Unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 15. julija 2005
      
         
            Za Komisijo
         
         Joe BORG
         
         
            Član Komisije
         
      
   
   
      (1)  UL L 12, 14.1.2005, str. 1. Uredba, kakor je bila nazadnje spremenjena z Uredbo (ES) št. 860/2005 (UL L 144, 8.6.2005, str. 1).
   
      (2)  Vode ES, brez voda znotraj 6 milj od temeljnih črt Združenega kraljestva pri Šetlandskih otokih, otokih Fair ter Foula.